लोगों ने पूछा- कारगिल-कश्मीर में हमारे जवानों को किसने मारा
Punjab Gurdaspur BJP MP Sunny Deol On India Paksitan Political Games. Follow Sunny Deol Latest News and Updates On Dainik Bhaskar (दैनिक भास्कर)
पंजाब के गुरदासपुर से भाजपा सांसद व एक्टर सन्नी देओल सोशल मीडिया पर जमकर ट्रोल हो रहे हैं। दरअसल, सांसद देओल की अगले महीने गदर-2 फिल्म आने वाली है। जिसका टीजर विजय दिवस के दिन लॉन्च किया गया। इस दिन उन्होंने भारत- पाकिस्तान के रिश्तों पर टिप्पणी कर दी। जिसके बाद अब सोशल मीडिया पर लोग उन पर कई तरह के कमेंट कर रहे हैं।
सनी देओल ने कहा था- कुछ ले जाने या लेने-देने की बात नहीं होती है। बात होती है इंसानियत की, झगड़े नहीं होने चाहिए। दोनों तरफ उतना ही प्यार है, ये सियासी खेल होता है जो सब नफरत को चुकाना पड़ता है और वो ही आप देखेंगे इस फिल्म में भी। जनता नहीं चाहती कि एक-दूसरे के साथ हम झगड़ा करें। आखिर है तो सब एक ही मिट्टी से बने हुए।
जिसके बाद ट्विटर पर यूजर उन्हें घेर रहे हैं। एक यूजर ने पूछा कारगिल-कश्मीर में हमारे जवानों को किसने मारा। वहीं एक ने कहा कि तारा सिंह का पारा उतर गया।
गुरदासपुर के लोग पहले ही सनी देओल से नाराज
गुरदासपुर के लोग सनी देओल से पहले ही नाराज हैं। लोगों का कहना है कि गुरदासपुर के विकास के लिए सनी देओल की तरफ से काम नहीं किए जा रहे है। कुछ लोगों ने यहां तक कह दिया कि वे सनी को सांसद बनाकर पछता रहे हैं।
अब पढ़िए ट्विटर पर यूजरों ने किए कमेंट...
